ન્યૂયોર્ક : નગ્ન મહિલાઓની તસવીરો માટે પુરુષોમાં જાણીતા મેગેઝિન પ્લેબોયના વાચકો હવે પ્રામાણિકતાથી કહી શકશે કે તેઓ આ મેગેઝિન તેના લેખો માટે ખરીદે છે. અમેરિકાના એક અખબારે કંપનીના ચીફ એકઝીક્યુટીવ સ્કોટ ફ્લેન્ડર્સને ટાંકીને એક લેખમાં જણાવ્યું હતું કે ‘પ્લેબોય’ હવે નગ્ન મહિલાઓની તસવીરો પ્રગટ કરશે નહીં. મેગેઝિનના ૮૯ વર્ષીય સ્થાપક અને એડિટર-ઈન-ચીફ હગ હેફનરે નગ્ન મહિલાઓની તસવીરો છાપવાનું બંધ કરી દેવાના એક એડિટર કોરી જોન્સના સૂચનનો ગયા મહિને સ્વીકાર કર્યો હતો.